คั้นกะทิ
เก็บตกงานสัมมนา &#8220;เศรษฐกิจไทยปี 2558 ฟื้นหรือฟุบ&#8221; จัดโดยสมาคมเศรษฐศาสตร์แห่งประเทศไทย ร่วมกับคณะพัฒนาการเศรษฐกิจ NIDA &#8220;หม่อมอุ๋ย&#8221; ม.ร.ว.ปรีดิยาธร เทวกุล รองนายกรัฐมนตรี ออกตัวว่าไม่เก่งด้านทฤษฎีเศรษฐศาสตร์ สมัยเรียนหนังสือก็ไม่เข้าเรียน ชอบหนีไปเตะตะกร้อ พอสอบก็ได้แค่เกรดซี ไม่เหมือน ดร.ณรงค์ชัย อัครเศรณี สมัยเรียนเปิดห้องติวที สาวๆ งี้ตรึม
10 พ.ย. 2557

เก็บตกงานสัมมนา “เศรษฐกิจไทยปี 2558 ฟื้นหรือฟุบ” จัดโดยสมาคมเศรษฐศาสตร์แห่งประเทศไทย ร่วมกับคณะพัฒนาการเศรษฐกิจ NIDA “หม่อมอุ๋ย” ม.ร.ว.ปรีดิยาธร เทวกุล รองนายกรัฐมนตรี ออกตัวว่าไม่เก่งด้านทฤษฎีเศรษฐศาสตร์ สมัยเรียนหนังสือก็ไม่เข้าเรียน ชอบหนีไปเตะตะกร้อ พอสอบก็ได้แค่เกรดซี ไม่เหมือน ดร.ณรงค์ชัย อัครเศรณี สมัยเรียนเปิดห้องติวที สาวๆ งี้ตรึม 
หม่อมอุ๋ยถล่มตัวต่อว่า โชคดีที่เป็นคนชอบฟังคนเก่งๆ เขาเถียงกัน งานนี้เลยได้ความรู้ไปเต็มๆ การทำนโยบายเศรษฐกิจผมก็เชิญคนเก่งๆ มาคุยกัน 
ล่าสุดจะทำนโยบาย “ดิจิทัล อีโคโนมิก” ก็เชิญคนเก่งๆ หัวกะทิระดับอรหันต์ด้านดิจิทัล 45 คน มาช่วยกันทำงาน เถียงกันไปกันมา แต่ละคนเก่งมีความรู้ ไม่ยอมกัน เลยจับรวมข้อเสนอแต่ละคนมา แล้วถามว่ามีของทุกคนรวมกันแล้วนะ เรื่องก็เลยจบแบบแฮปปี้เอนดิ้ง 
ในช่วงท้ายงานเสวนา เปิดเวทีให้นักเศรษฐศาสตร์แลกเปลี่ยนความเห็นเกี่ยวกับนโยบายเศรษฐกิจกัน ต่างคนก็ต่างมุม ในที่สุดหม่อมอุ๋ยก็เลยขอให้เป็นการบ้าน “สมาคมเศรษฐศาสตร์ฯ” เขียนรายงานข้อเสนอแนะมาว่ารัฐบาลควรจะต้องทำอะไร แต่มีโจทย์ว่าต้องนำไปปฏิบัติได้จริง และเป็นรูปธรรม
“เพราะผมอยู่เป็นรัฐบาลแค่ปีเดียว”